Gert ráð fyrir vonskuveðri um norðan - og vestanvert landið Útlit er fyrir áframhaldandi vonskuveður um landið norðanvert . Víðast verður mikið kóf og skafrenningur . Ofankoma með köflum , en nokkur óvissa er um það hversu áköf snjókoman verður við þær veðuraðstæður sem nú eru . Austantil á Norðurlandi og á Austfjörðum gengur vindur aðeins niður í nótt austantil , en áfram verður stormur eða um og yfir 20 m / s til fjalla vestan til á Norðurlandi og á Vestfjörðum suður um í Dali og á Snæfellsnesi . Á Kjalarnesi má reikna með hviðum , 30 - 35 m / s , fram á kvöldið og á sunnanverðu Snæfellsnesi til fyrramáls . Nú er hálka eða hálkublettir nokkuð víða á Vesturlandi , él og skafrenningur . Hálka og skafrenningur er á Bröttubrekku og Holtavörðuheiði . Þungfært og stórhríð er um Fróðárheiði . Þæfingur og stórhríð er fyrir jökul .